Väärennettyjä suomalaispasseja kaupitellaan netissä - Kotimaa - Uutiset - MTV.fi
Kotimaa Julkaistu 09.10.2011 19:11 (Päivitetty 24.10.2011 22:27)
Kuvakaappaus. FalseDocuments.cc- nettiyhtiö myy väärennettyjä passeja.
Ulkomaalaisessa nettikaupassa myydään väärennettyjä suomalaispasseja, joita voi ostaa 500 euron hintaan.
FalseDocuments.cc -nettiyhtiö mainostaa väärennettyjä passeja korkealaatuisiksi. Yhtiön mukaan väärennetyt passit eivät eroa oikeista passeista. Väärennetyissä passeissa ovat esimerkiksi vesileimat.
Sivuilta voi ostaa myös muun muassa USA:n, Australian, Belgian, Kanadan, Ranskan, Hollannin, Saksan, Britannian ja Italian passeja. Nettiyhtiö toimittaa lisäksi väärennettyjä ajokortteja, henkilökortteja, postimerkkejä sekä muita asiakirjoja.
Yhtiö lupaa toimittaa tuotteet 2-5 päivän sisällä riippuen tilaajan kotimaasta. Joissakin toimituksissa saattaa mennä yli viikko.
MTV3 Uutiset ei tavoittanut poliisia kommentoimaan asiaa.
Kuvakaappaus. FalseDocuments.cc -nettiyhtiö myy muun muassa Suomen ja Yhdysvaltain väärennettyjä passeja satojen eurojen hintaan.
Kolarissa loukkaantunut karhu kaadettiin Leppävirralla Rodoksella jumissa oleva suomalaisturisti - "Odottavan aika on pitkä"